open-index/open-wikipedia-markdown huggingface dataset:
আলাদিন (২০১৯-এর চলচ্চিত্র)

***আলাদিন*** হচ্ছে ২০১৯ সালে মুক্তিপ্রাপ্ত একটি সঙ্গীতধর্মী কাল্পনিক চলচ্চিত্র। চলচ্চিত্রটি পরিচালনা করেছেন গাই রিচি, যিনি জন অগাস্টের সঙ্গে যৌথভাবে চলচ্চিত্রটির চিত্রনাট্য রচনা করেছেন। এটি ওয়াল্ট ডিজনি পিকচার্সের প্রযোজনায় ১৯৯২ সালের একই নামের চলচ্চিত্রের ওপর ভিত্তি করে নির্মিত। চলচ্চিত্রটিতে অভিনয় করেছেন উইল স্মিথ, মীনা মাসুদ, নাওমি স্কট, মারওয়ান কেনজারি, নাভিদ নেঘাবান, নাসিম পেদরাদ এবং বিলি ম্যাগনুসেন। চলচ্চিত্রটি রাস্তায় বসবাসকারী একজন বালক আলাদিনকে নিয়ে কেন্দ্রিত। যিনি রাজকুমারী জেসমিনের প্রেমে পড়েন, জিনি নামক এক ইচ্ছাপূরণকারী দৈত্যের সাথে বন্ধুত্ব করেন এবং ষড়যন্ত্রকারী জাফরের হাত থেকে রাজ্যকে রক্ষা করেন।

২০১৬ সালের অক্টোবরে ডিজনি ঘোষণা করে যে, গাই রিচি আলাদিন চলচ্চিত্রের পুনঃনির্মাণ করবেন। ২০১৭ সালের জুলাইয়ে দৈত্য চরিত্রে অভিনয় করা স্মিথ দৃশ্যধারণে সর্বপ্রথম যোগদান করেন এবং এরপরের মাসে দুই কেন্দ্রীয় চরিত্রে অভিনয়ের জন্য মাসুদ ও স্কটকে নিশ্চিত করা হয়। ইংল্যান্ডের লংক্রস স্টুডিওজে এর মূল দৃশ্যধারণ শুরু হয় ঐ বছরের সেপ্টেম্বরে, এছাড়াও ২০১৮ সালের জানুয়ারির পূর্ব পর্যন্ত জর্ডানের ওয়াদি রাম মরুভূমিতেও দৃশ্যধারণ করা হয়েছিল।

## তথ্যসূত্র

## বহিঃসংযোগ

* 
* 

বিষয়শ্রেণী:২০১৯-এর চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:২০১০-এর দশকের সঙ্গীতধর্মী চলচ্চিত্র
বিষয়শ্রেণী:২০১০-এর দশকের প্রণয়ধর্মী হাস্যরসাত্মক চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:মার্কিন কাল্পনিক চলচ্চিত্র
বিষয়শ্রেণী:মার্কিন সঙ্গীতধর্মী চলচ্চিত্র
বিষয়শ্রেণী:মার্কিন প্রণয়ধর্মী হাস্যরসাত্মক চলচ্চিত্র
বিষয়শ্রেণী:জর্ডানে ধারণকৃত চলচ্চিত্র
বিষয়শ্রেণী:লন্ডনে ধারণকৃত চলচ্চিত্র
বিষয়শ্রেণী:আইম্যাক্স চলচ্চিত্র
বিষয়শ্রেণী:ওয়াল্ট ডিজনি পিকচার্স চলচ্চিত্র
বিষয়শ্রেণী:এশিয়ার পটভূমিতে চলচ্চিত্র
বিষয়শ্রেণী:মার্কিন আসন্ন বয়সের চলচ্চিত্র
বিষয়শ্রেণী:৪ডিএক্স চলচ্চিত্র
বিষয়শ্রেণী:রকপাখি
বিষয়শ্রেণী:২০১৯-এর হাস্যরসাত্মক চলচ্চিত্র
বিষয়শ্রেণী:মার্কিন সঙ্গীতধর্মী হাস্যরসাত্মক চলচ্চিত্র
বিষয়শ্রেণী:মার্কিন প্রণয়ধর্মী সঙ্গীতধর্মী চলচ্চিত্র
বিষয়শ্রেণী:২০১০-এর দশকের ইংরেজি ভাষার চলচ্চিত্র
বিষয়শ্রেণী:মার্কিন চলচ্চিত্রের পুনর্নির্মাণ
বিষয়শ্রেণী:মধ্যযুগের পটভূমিতে নির্মিত চলচ্চিত্র
বিষয়শ্রেণী:২০১০-এর দশকের মার্কিন চলচ্চিত্র
বিষয়শ্রেণী:২০১৯-এর ত্রিমাত্রিক চলচ্চিত্র
বিষয়শ্রেণী:৮ম শতাব্দীর আব্বাসীয় খিলাফতের পটভূমিতে চলচ্চিত্র
বিষয়শ্রেণী:২০১০-এর দশকের অভিযানধর্মী চলচ্চিত্র
বিগ টু-হার্টেড রিভার

**"বিগ টু-হার্টেড রিভার"** হল মার্কিন কথাসাহিত্যিক আর্নেস্ট হেমিংওয়ে রচিত দুই-খণ্ডের ছোটগল্প। এটি ১৯২৫ সালে  বনি অ্যান্ড লিভরাইট কর্তৃক হেমিংওয়ের ছোটগল্প সংকলন *[[ইন আওয়ার টাইম (ছোটগল্প সংকলন)|ইন আওয়ার টাইম]]*-এ প্রকাশিত হয়। এটি হেমিংওয়ের অর্ধ-আত্মজীবনীমূলক চরিত্র নিক অ্যাডামসকে কেন্দ্র করে রচিত, যাতে মাত্র তিনবার তার কণ্ঠ শোনা যায়। গল্পে যুদ্ধের বীভৎস রূপ ও প্রকৃতির শুশ্রূষা ও পুনঃপ্রজননের ক্ষমতা চিত্রিত হয়েছে। প্রকাশের পর সমালোচকেরা হেমিংওয়ের বিরল লেখনীর ধরনের প্রশংসা করেন এবং এটি হেমিংওয়ের রচনাবলির উল্লেখযোগ্য কাজ হয়ে ওঠে।

"বিগ টু-হার্টেড রিভার" হেমিংওয়ের শুরুর দিকের কাজ, যাতে তার লেখনীর আইসবার্গ তত্ত্ব ব্যবহৃত হয়েছে। এটি খুবই অল্প বর্ণনায় ও বিস্তৃত ভাব সংবলিত রচনা। হেমিংওয়ে পল সেজানের চিত্রকর্মের দৃশ্যমান অভিনব আবিষ্কার দ্বারা প্রভাবিত হন এবং এই চিত্রশিল্পীর মূল চিত্রে অধিক দৃষ্টি রেখে পটভূমিতে কম দৃষ্টি দেওয়ার ধারণাকে তার গল্পে উপস্থাপনের জন্য গ্রহণ করেন। এই গল্পে মাছ ধরার অল্প বর্ণনা গভীরতার সাথে তুলে ধরা হয়েছে, অন্যদিকে পারিপার্শ্বিক অবস্থায় কম গুরুত্ব দেওয়া হয়েছে।

## তথ্যসূত্র

## বহিঃসংযোগ

বিষয়শ্রেণী:১৯২৫-এর ছোটগল্প
বিষয়শ্রেণী:আর্নেস্ট হেমিংওয়ের ছোটগল্প
বিষয়শ্রেণী:মার্কিন ছোটগল্প
বিষয়শ্রেণী:আধুনিকতাবাদী ছোটগল্প
নাচিন্দা রেলওয়ে স্টেশন

**নাচিন্দা রেলওয়ে স্টেশন** হল  তমলুক-দীঘা লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পূর্ব মেদিনীপুর জেলায় অবস্থিত। স্টেশনটি নাচিন্দা এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ১৪২ কি.মি. দূরে স্টেশনটি অবস্থিত এবং পাঁশকুড়া রেলওয়ে স্টেশন থেকে ৭৫ কি.মি. দূরে স্টেশনটি অবস্থিত।

## ইতিহাস
নাচিন্দা রেলওয়ে স্টেশনটি পশ্চিমবঙ্গের কন্টাই নন্দকুমার রোড, নাচিন্দা তে অবস্থিত। স্টেশন কোড হল (এনসিএন)। এটি তমলুক-দীঘা লাইনের একটি ছোট রেলওয়ে স্টেশন। নিকটতম স্টেশনগুলি হেঁড়িয়া, কাঁথি এবং প্রধান রেলওয়ে স্টেশন হল হাওড়া এবং খড়গপুর। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- মেছেদা-দীঘা লোকাল, পাঁশকুড়া-দীঘা লোকাল এছাড়া সাঁতরাগাছি-দীঘা এক্সপ্রেস, হাওড়া-দীঘা দুরন্ত এক্সপ্রেস, আসানসোল-দীঘা এক্সপ্রেস গুলি এই লাইনের উপর চলাচল করে। ১৯৮৬ সালে পাঁশকুড়া-দুর্গাচক লাইনটি চালু করা হয়েছিল, এমন সময় যখন হলদিয়া বন্দর নির্মাণ করা হচ্ছিল। পরবর্তীকালে এটি হলদিয়া পর্যন্ত প্রসারিত করা হয়েছিল।
তমলুক-দীঘা লাইনটি ২০০৪ সালে চালু হয়

## তথ্যসূত্র

## বহিঃসংযোগ

বিষয়শ্রেণী:পূর্ব মেদিনীপুর জেলার রেলওয়ে স্টেশন
বিষয়শ্রেণী:কলকাতা শহরতলি রেল স্টেশন
বিষয়শ্রেণী:খড়গপুর রেলওয়ে বিভাগ
বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
ওদ্রে আজুলে

**ওদ্রে আজুলে** (, জন্ম: ৪ঠা আগস্ট ১৯৭২) একজন ফরাসি সরকারি কর্মকর্তা এবং রাজনীতিবিদ। তিনি ২০১৬ সাল থেকে ২০১৭ সাল পর্যন্ত ফ্রান্সের সংস্কৃতি মন্ত্রী হিসাবে কাজ করেন। তিনি ২০১৭ সাল থেকে জাতিসংঘ শিক্ষা, বিজ্ঞান ও সংস্কৃতি সংস্থার (ইউনেস্কো) মহাপরিচালক হিসেবে কাজ করছেন। সংস্থাটির ইতিহাসে তিনি এই পদে নির্বাচিত দ্বিতীয় নারী। ২০২১ সালে তিনি একই পদের দ্বিতীয়বারের মতো নির্বাচিত হন।

## তথ্যসূত্র

## বহিঃসংযোগ

বিষয়শ্রেণী:ইউনেস্কো মহাসচিব
বিষয়শ্রেণী:১৯৭২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ফ্রান্সের নারী মন্ত্রী
বিষয়শ্রেণী:২১শ শতাব্দীর ফরাসি নারী রাজনীতিবিদ
বিষয়শ্রেণী:২১শ শতাব্দীর ফরাসি রাজনীতিবিদ
বিষয়শ্রেণী:ইহুদি নারী রাজনীতিবিদ

বিষয়শ্রেণী:প্যারিসের_রাজনীতিবিদ
সেভেন সেগমেন্ট ডিসপ্লে

**সেভেন সেগমেন্ট ডিসপ্লে**, বা **সেভেন সেগমেন্ট নির্দেশক** হলো ইলেকট্রনিক ডিসপ্লে ডিভাইসের একটি রূপ, যা দশমিক সংখ্যা প্রদর্শন করে। ডিজিটাল ঘড়ি, ইলেকট্রনিক মিটার, সাধারণ ক্যালকুলেটর এবং অন্যান্য ইলেকট্রনিক যন্ত্রে সংখ্যাসূচক তথ্য প্রদর্শনে সেভেন সেগমেন্ট ডিসপ্লে ব্যাপকভাবে ব্যবহৃত হয়।

## ধারণা এবং বাস্তব গঠন
 

## পিন আউট
থাম্ব 

## ইতিহাস
১৯০৩ সালের প্রথম দিকের পেটেন্টের মধ্যে সেভেন সেগমেন্ট চিত্রের উপস্থাপনা পাওয়া যায় (ইউ.এস. পেটেন্ট ১১,২৬,৬৪১),  যখন **কার্ল কিনসলি** (Carl Kinsley) টেলিগ্রাফের মাধ্যমে অক্ষর ও সংখ্যা প্রেরণের একটি পদ্ধতি আবিষ্কার করেন এবং সেগুলি ভাগ ভাগ আকারে ফিতায় মুদ্রণ করেন। ১৯০৮ সালে **এফ.ডব্লিউ. উড** একটি এইট সেগমেন্ট ডিসপ্লে আবিষ্কার করেন, যেটি বাঁকা রেখা ব্যবহার করে **4** সংখ্যাটি প্রদর্শন করতো (ইউ.এস. পেটেন্ট ৯,৭৪,৯৪৩)।  ১৯১০ সালে পাওয়ার প্লান্টের বয়লার কক্ষের সিগনাল প্যানেলের সেভেন সেগমেন্ট ডিসপ্লে আলোকিত করার জন্য বাতি (Incandescent Bulb) ব্যবহৃত হয়েছিল। 

## তথ্যসূত্র

বিষয়শ্রেণী:ইলেকট্রনিক্স
বিষয়শ্রেণী:প্রদর্শন প্রযুক্তি
গ্রেইস ক্যাসেডি

**গ্রেইস ক্যাসেডি** (জন্ম ২৪ মার্চ ১৯৯৩) একজন ব্রিটিশ অভিনেত্রী। তিনি *টুমরোল্যান্ড* চলচ্চিত্রে এ্যাথিনা চরিত্রে অভিনয় করা রাফেই ক্যাসেডির বড় বোন। *শিশুশিল্পী হিসেবে তার শুরু* বিবিসি ওয়ান এর নাটক *দ্য চেজ (২০০৬-২০০৭),,* সিবিবিসি*’র* সিরিজ *গ্রান্জ হিল (২০০৭-২০০৮)*, এবং আইটিভি’র সোপ অপেরা *এমারডেল* (২০০৯–২০১২) এ অভিনয়ের মাধ্যমে।

## পেশাজীবন
এখন পর্যন্ত তার সবচেয়ে উল্লেখযোগ্য কাজ হলো বিবিসির *গ্রান্জ হিলে* র‍্যাচেল টাওয়ার্স চরিত্রে অভিনয়। বিগত বছরগুলোতে তিনি *দ্য স্ট্রিট*, *দ্য চেজ* এবং *মেরিয়ান এগেইন*সহ বেশকিছু টিভি ধারাবাহিকে গৌণ ভূমিকায় অভিনয় করেছেন। এছাড়াও ক্যাসেডি *ক্যাজুয়ালটি ১৯০৯*-এ অতিথি শিল্পী হিসেবে এবং ড্রামা সিরিজ *ক্যাজুয়ালটি*তে তার ভাই মোসি ক্যাসিডির সাথে স্বল্প সময়ের জন্য অভিনয় করেন, যা ছিল তার ভাইয়ের টিভিতে প্রথম অভিনয়।

ক্যাসেডি *এমারডেল*-এ ২০০৯ সালের প্রারম্ভে অংশগ্রহণ করেন। ২০১২ সালের ২৮ এপ্রিল, তিনি *এমারডেল* থেকে বেরিয়ে যাওয়ার ঘোষণা দেন।

## চলচ্চিত্র

### চলচ্চিত্র

### টেলিভিশন

## তথ্যসূত্র

## বহিঃসংযোগ
* 
* Grace Cassidy Online

বিষয়শ্রেণী:জীবিত ব্যক্তি
বিষয়শ্রেণী:১৯৯৩-এ জন্ম
বিষয়শ্রেণী:২১শ শতাব্দীর ইংরেজ অভিনেত্রী
বিষয়শ্রেণী:রয়্যাল একাডেমি অব ড্রামাটিক আর্টের প্রাক্তন শিক্ষার্থী
বিষয়শ্রেণী:ব্রিটিশ টেলিভিশন অভিনেত্রী
বিষয়শ্রেণী:ইংরেজ সোপ অপেরা অভিনেত্রী
বিষয়শ্রেণী:ইংরেজ টেলিভিশন অভিনেত্রী
বিষয়শ্রেণী:গোল্ডস্মিথ, লন্ডন বিশ্ববিদ্যালয়ের প্রাক্তন শিক্ষার্থী
তাসলিম

[থাম্ব| তসলিম হচ্ছে [মুসলিমদের নামাজের শেষ অংশ ( *[[নামায|সালাত]]* ) এবং প্রত্যেক সালাত তসলিমের দ্বারা শেষ হয়। ]]
***তাসলিম*** (   ) মুসলিম নামজের ( *[[নামায|ছালাত]]* ) অংশ।  তাসলিমের মাধ্যমে নামাজ শেষ হয়। এটি মূলত একটি প্রার্থনা যা মুসলমানগণ পরস্পর দেখা হলে বিনিময় করে থাকে। ডানে বায়ে দুই বার তাসলিম পাঠ করে মুসলমান গণ নামাজ শেষ করেন। একে সালাম ফেরানোও বলা হয়। তাসলিমের দোয়া হচ্ছে,&nbsp; আসসালামু আলাইকুম ওয়া রহমাতুল্লাহ যার অর্থ আপনার উপর আল্লাহর সালাম (প্রশান্তি)&nbsp; এবং রহমত (দয়া) বর্ষিত হোক।

## আরও দেখুন

* সালাহ

## তথ্যসূত্র

বিষয়শ্রেণী:নামাজের পরিভাষা
বিষয়শ্রেণী:নামাজ
তানহা তাসনিয়া

**তানহা তাসনিয়া ইসলাম** হলেন একজন বাংলাদেশী অভিনেত্রী ও মডেল।

## কর্মজীবন
তানহা অভিনীত প্রথম চলচ্চিত্র *ভোলা তো যায় না তারে* ২০১৬ সালে প্রেক্ষাগৃহে মুক্তি পায়। চলচ্চিত্রটিতে তিনি নিরবের বিপরীতে অভিনয় করেন। ২০১৬ সালে তার অভিনীত আরেকটি চলচ্চিত্র *[[ধূমকেতু (২০১৬-এর চলচ্চিত্র)|ধূমকেতু]]* মুক্তি পায়। চলচ্চিত্রটিতে তিনি শাকিব খানের বিপরীতে অভিনয় করেন। ২০১৮ সালে তানহা তাসনিয়া অভিনীত চলচ্চিত্র *[[ভালো থেকো]]* মুক্তি পায়।  চলচ্চিত্রটিতে তিনি অভিনয় করেছিলেন আরেফিন শুভ ও আসিফ ইমরোজর বিপরীতে। বড়পর্দার পাশাপাশি ছোটপর্দাতেও অভিনয় করেছেন তিনি।

অভিনয় ছাড়াও তিনি বঙ্গজ বিস্কুট, সুরেশ খাঁটি সরিষার তেল, প্রাণ স্টিক বিস্কুট, এলিট স্পট ক্রিম, শাপলা থ্রি পিস, আরএফএল র‍্যাক ও ভাসাভি ফ্যাশন হাউজের বিজ্ঞাপনে কাজ করেছেন। *একটি গল্প ছিল* ও *তুমি নামে কেউ নেই* গানের মিউজিক ভিডিওতে মডেল হয়েছেন তিনি।

## চলচ্চিত্র তালিকা

## উল্লেখযোগ্য টিভি নাটক
* *গল্পগুলো সিনেমার*
* *কখনো অজান্তে*
* কুয়াশা

## মিউজিক ভিডিওতে উপস্থিতি
* *একটি গল্প ছিল*
* *তুমি নামে কেউ নেই*

## টিভি বিজ্ঞাপন
* বঙ্গজ বিস্কুট
* সুরেশ খাঁটি সরিষার তেল
* প্রাণ স্টিক বিস্কুট
* এলিট স্পট ক্রিম
* শাপলা থ্রি পিস
* আরএফএল র‍্যাক 
* ভাসাভি ফ্যাশন হাউজ

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:বাঙালি অভিনেত্রী
বিষয়শ্রেণী:২১শ শতাব্দীর বাংলাদেশী অভিনেত্রী
বিষয়শ্রেণী:বাংলা চলচ্চিত্র অভিনেত্রী
বিষয়শ্রেণী:বাংলাদেশী চলচ্চিত্র অভিনেত্রী
বিষয়শ্রেণী:বাংলাদেশী নাট্য অভিনেত্রী
বিষয়শ্রেণী:বাংলাদেশী টেলিভিশন অভিনেত্রী
বিষয়শ্রেণী:বাংলাদেশী নারী মডেল
ব্ল্যাক ডোয়ার্ফ (কমিক্স)

**ব্ল্যাক ডোয়ার্ফ** হলো একটি কাল্পনিক অতিমানবীয় খলনায়ক, যা মার্ভেল কমিক্স দ্বারা প্রকাশিত মার্কিন কমিক বইয়ে আবির্ভূত হন। চরিত্রটি ব্ল্যাক অর্ডার (একটি বিনগ্রহীদের দল যা থ্যানোসের জন্য কাজ করে)-এর একজন প্রখ্যাত সদস্য।

ব্ল্যাক ডোয়ার্ফ **কাল অবসিডিয়ান** হিসেবে মার্ভেল সিনেম্যাটিক ইউনিভার্স চলচ্চিত্র *[[অ্যাভেঞ্জার্স: ইনফিনিটি ওয়ার]]* (২০১৮) এবং *[[অ্যাভেঞ্জার্স: এন্ডগেম]]* (২০১৯)-এ চিলড্রেন অফ থ্যানোস-এর মধ্যে একজন হিসেবে আবির্ভূত হয়, যেখানে চরিত্রটির ভূমিকায় টেরি নটারি অভিনয় করেছেন।

## তথ্যসূত্র

## বহিঃসংযোগ
* মার্ভেল উইকি-তে ব্ল্যাক ডোয়ার্ফ
* কমিক ভাইন-এ ব্ল্যাক ডোয়ার্ফ
* 
বিষয়শ্রেণী:চলচ্চিত্রে পুরুষ চরিত্র
জিম ক্রো আইন

**জিম ক্রো আইন** () মার্কিন যুক্তরাষ্ট্রের বর্ণগত বিচ্ছিন্নতাবাদী আইন। ১৮৭৬ ​​থেকে ১৯৬৪ সালে এই আইন যুক্তরাষ্ট্রের বিভিন্ন রাজ্যে জারি ছিল।  "জিম ক্রো আইন" আফ্রিকান আমেরিকানদের পৃথকীকরণ এবং বৈষম্য সৃষ্টিতে সুনির্দিষ্ট আইনি ভিত্তি প্রতিষ্ঠা করেছিল।  আইনটি প্রথম গৃহযুদ্ধ এবং গৃহযুদ্ধ পরবর্তীকালীন পুনর্গঠনের সময়ে কার্যকর হয় যা বিংশ শতাব্দীর মধ্যভাগ পর্যন্ত এটি কার্যকর ছিল। সব পাবলিক ভবন কৃষ্ণাঙ্গ এবং শ্বেতাঙ্গ সাপেক্ষে বিভক্ত ছিল।  "জিম ক্রো" একজন কৃষ্ণাঙ্গ ব্যক্তির জন্য বর্ণবাদী শব্দ হিসেবে ধরা হত। এই বিচ্ছিন্নতা/বিভক্তি সশস্ত্র বাহিনী, স্কুল, রেস্টুরেন্ট, বাস এবং কাউচগুলিতেও কার্যকর ছিল।"ন্যাশনাল অ্যাসোসিয়েশন ফর অ্যাডভান্সমেন্ট ফর কালারাড পিপল" ১৯০৯ সালে প্রতিষ্ঠার পর বর্ণবাদী জিম ক্রো আইনের বিরুদ্ধে প্রাতিষ্ঠানিক লড়াই এর সূচনা হয়। ১৯৫৪ সালে মার্কিন সুপ্রিম কোর্ট রায় দেয় যে রাষ্ট্র পরিচালিত স্কুলগুলিতে এই ধরনের পৃথকীকরণ মার্কিন সংবিধানবিরোধী । সিদ্ধান্তটি ব্রাউন ভি বোর্ড অফ এডুকেশন নামে পরিচিত। অন্যান্য জিম ক্রো আইন ১৯৬৪ সালের নাগরিক অধিকার আইন এবং ১৯৬৫ সালের ভোটিং রাইটস অ্যাক্ট দ্বারা বিলুপ্ত হয়।

## উৎপত্তি
জানুয়ারি ১৮৬৫ সালে সংবিধানের ১৩ তম সংশোধনীতে দাস প্রথা বিলুপ্ত করার প্রস্তাবনা হয়।  গৃহযুদ্ধ পরবর্তীকালীন (১৮৬৫-১৮৭৭) সময়ে আফ্রিকান-আমেরিকানদের মৌলিক অধিকার কেন্দ্রীয় আইনের মাধ্যমে সংরক্ষিত ছিল। ১৮৭০ এর দিকে দক্ষিণে ডেমোক্রেটরা ক্ষমতা পাওয়া শুরু করল নির্বাচনী কারচুপি ও সন্ত্রাসী কার্যক্রম এবং বিরোধী দল দমনের মাধ্যমে। রাজ্যগুলো ভোটার নিবন্ধন ও নির্বাচনী আইন কড়া করা শুরু করল যার ফলে বেশিরভাগ কৃষ্ণাঙ্গ এবং অনেক শ্বেতাঙ্গ গরিবদের রাজনৈতিক অংশগ্রহণ কমতে শুরু করল। সংস্কৃতিতে এসব বৈষম্যমূলক আইনের বিরুদ্ধে প্রাতিষ্ঠানিক সুযোগ কৃষ্ণাঙ্গদের ছিল না।

## তথ্যসূত্র

বিষয়শ্রেণী:১৮৭০-এর দশকে মার্কিন যুক্তরাষ্ট্রে প্রতিষ্ঠিত
বিষয়শ্রেণী:১৯৬০-এর দশকে মার্কিন যুক্তরাষ্ট্রে বিলুপ্ত
বিষয়শ্রেণী:আফ্রিকান-মার্কিন ইতিহাস
বিষয়শ্রেণী:মার্কিন যুক্তরাষ্ট্রে কালো বিরোধী বর্ণবাদ
বিষয়শ্রেণী:ঋণের বন্ধন
বিষয়শ্রেণী:মার্কিন যুক্তরাষ্ট্রে বৈষম্য
বিষয়শ্রেণী:আফ্রিকান-আমেরিকান নাগরিক অধিকারের ইতিহাস
বিষয়শ্রেণী:মার্কিন যুক্তরাষ্ট্রে জাতিগত বিচ্ছিন্নতার ইতিহাস
বিষয়শ্রেণী:জিম ক্রো
বিষয়শ্রেণী:মার্কিন যুক্তরাষ্ট্রের আইনি ইতিহাস
বিষয়শ্রেণী:স্থানীয় মার্কিন ইতিহাস
বিষয়শ্রেণী:মার্কিন যুক্তরাষ্ট্রের রাজনীতি ও বর্ণ
বিষয়শ্রেণী:মার্কিন যুক্তরাষ্ট্রের বর্ণ ও আইন
বিষয়শ্রেণী:মার্কিন যুক্তরাষ্ট্রের বর্ণ আইন
বিষয়শ্রেণী:মার্কিন যুক্তরাষ্ট্রের রাজনৈতিক পরিভাষা
বিষয়শ্রেণী:পুনর্গঠনের যুগ
বিষয়শ্রেণী:বাতিল মার্কিন যুক্তরাষ্ট্রের আইন
বিষয়শ্রেণী:মার্কিন যুক্তরাষ্ট্রে সাদা আধিপত্য
অ্যান্টার্কটিকা (উপন্যাস)

***অ্যান্টার্কটিকা*** (ইংরেজি: *Antarctica*) হল মার্কিন লেখক কিম স্ট্যানলি রবিনসনের লেখা একটি কল্পবিজ্ঞান উপন্যাস। বইটি প্রকাশিত হয় ১৯৯৭ সালে। এই উপন্যাসে অ্যান্টার্কটিকার একটি রিসার্চ স্টেশনে বসবাসকারী ও সেই সব স্টেশনে আগত বিভিন্ন ধরনের চরিত্রের সমাবেশ ঘটেছে। রবিনসনের উপন্যাসে বৈজ্ঞানিক প্রক্রিয়া ও পরিবেশ রক্ষার গুরুত্বের মতো যে বিষয়গুলি সচরাচর দেখা যায়, এই উপন্যাসেও সেগুলি সংযোজিত হয়েছে।

## কাহিনি-সারাংশ
এই কাহিনির অধিকাংশ অংশেরই কেন্দ্র ম্যাকমার্ডো স্টেশন। এটি অ্যান্টার্কটিকার বৃহত্তম জনবসতি এবং মার্কিন যুক্তরাষ্ট্রের একটি বৈজ্ঞানিক গবেষণা কেন্দ্র হিসেবে পরিচালিত হয়। রবিনসনের উপন্যাসগুলির একটি বৈশিষ্ট্য হল একাধিক প্রধান চরিত্রের সমাবেশ। এই উপন্যাসেও মেরু অঞ্চলের বিভিন্ন ধরনের জীবনযাত্রা শৈলীর বর্ণনা দেওয়ার জন্য একাধিক মুখ্য চরিত্রের অবতারণা করা হয়েছে। এঁদের মধ্যে আছেন এক্স নামে এক আদর্শবাদী যুবক যিনি ম্যাকবার্ডোয় জেনারেল ফিল্ড অ্যাসিস্টেন্টের কাজ করেন; ভ্যাল নামে এক ক্রমশ বিরক্ত হয়ে ওঠা এক ট্রেক গাইড; এবং ওয়াড নর্টন যিনি ক্যালিফোর্নিয়ান সেনেটর ফিল চেসের হয়ে কাজ করেন (ওয়াড ও ফিল চরিত্র দু’টিকে "সায়েন্স ইন দ্য ক্যাপিটাল" ত্রয়ীতেও দেখা গিয়েছে)। ম্যাকমার্ডো ছাড়া এই কাহিনির অন্যতম প্রেক্ষাপটগুলি হল অ্যামান্ডসেন-স্কট দক্ষিণ মেরু স্টেশন, শেকলটন হিমবাহ, ম্যাকমার্ডো শুষ্ক উপত্যকা ও রবার্টস ম্যাসিফের কাছে একটি দক্ষিণ আমেরিকান ড্রিলিং প্ল্যাটফর্ম।

## বিষয়বস্তু
*অ্যান্টার্কটিকা* উপন্যাসে এমন কিছু ধারণা অন্তর্ভুক্ত হয়েছে, যেগুলির প্রয়োগ রবিনসন অন্যত্রও করেছিলেন। উদাহরণস্বরূপ বলা যায়, ''মার্স'' ত্রয়ী উপন্যাসে বিশেষ গুরুত্ব আরোপ করা হয়েছে পরিবেশবান্ধব জীবনযাপন ও প্রতিকূল পরিবেশে টিকে থাকার মতো বিষয়গুলিকে। এই উপন্যাসে অ্যান্টার্কটিকার গুরুত্ব "বিজ্ঞানের মহাদেশ" হিসেবে, একটি পরিচ্ছন্ন পরিবেশ সৃষ্টির তাগিদ তার মধ্যে নেই। আরেকটি গুরুত্ব হল ওই রকম একটি প্রান্তিক এলাকায় বসবাসকারী কর্মীদের ভরণপোষণের উৎস। এছাড়া যে বিষয়গুলি এই উপন্যাস ও রবিনসনের অন্য উপন্যাসগুলিতেও দেখা যায় সেগুলি হল পর্বতারোহণ, শারীরিক কসরৎ, বৈজ্ঞানিক প্রক্রিয়া ও আদর্শবাদ, প্রাকৃতিক সম্পদের অপব্যবহার এবং সমবায়মূলক ও নৈরাজ্যতন্ত্রী সামাজিক ব্যবস্থার পত্তন।

১৯৯৫ সালে রবিনসন ন্যাশানাল সায়েন্স ফাউন্ডেশনের অ্যান্টার্কটিক আর্টিস্টস অ্যান্ড রাইটার্স প্রোগ্রামে অংশ নিয়ে কিছু কাল অ্যান্টার্কটিকায় অবস্থান করেন এবং ১৯৯৮ সালে একটি লোকাস পুরস্কারের জন্য মনোনীত হন। এই ঘটনা *অ্যান্টার্কটিক* উপন্যাস রচনার ক্ষেত্রে রবিনসনের উপর বিশেষ প্রভাব ফেলেছিল। পুঙ্খানুপুঙ্খ গবেষণার পর লিখিত এই উপন্যাসটি সাধারণভাবে যথাযথ। তবে কোনও কোনও সমালোচকের মতে উপন্যাসে অত্যধিক বিস্তারিতভাবে প্রযুক্তিগত ও ঐতিহাসিক তথ্যের সমাবেশ এটির গতি হ্রাস করেছে।

## তথ্যসূত্র

## বহিঃসংযোগ
* Audio Review at দ্য সায়েন্স ফিকশন বুক রিভিউ পোডকাস্ট (ইংরেজি)
* সমালোচনা  - সিএনএন

বিষয়শ্রেণী:১৯৯৭-এর মার্কিন উপন্যাস
বিষয়শ্রেণী:অ্যান্টার্কটিকার প্রেক্ষাপটে রচিত উপন্যাস
বিষয়শ্রেণী:কথাসাহিত্যে পরিবেশ-সন্ত্রাসবাদ
বিষয়শ্রেণী:কিম স্ট্যানলি রবিনসনের উপন্যাস
নবরাত্রি

***নবরাত্রি*** (,  নয় রাত) হলো নয়টি রাত  (এবং দশ দিন) ব্যাপী হিন্দু উৎসব যা দেবী দুর্গাকে উৎসর্গ করে পালন করা হয় এবং এটি প্রত্যেক বছরের শরৎকালে উৎযাপিত হয়। উৎসবটিকে **নভরাত্রি**, **নঔরাত্রি**, **নবরাহত্রি**, **নবরাতাম**, বা **নঔরাতাম** হিসেবেও বানান করা হয়।

## দুর্গার নয়টি রূপ
দুর্গা এবং অসুর মহিষাসুরের মধ্যে অসুরবিনাশের বিজয় উদযাপনের জন্য যে বিশিষ্ট যুদ্ধ হয়েছিল তার সাথে এই উৎসব জড়িত। এটি কেবল ভাল বনাম মন্দের একটি সাধারণ গল্প নয়, তবে প্রতীকবাদ এবং নৈতিক শিক্ষার স্তরে ভরা। এই নয়টি দিন শুধুমাত্র দুর্গা এবং তার নয়টি অবতার – নবদুর্গার জন্য উৎসর্গীকৃত।*দেবীপুরাণ* পাঠের একটি উপধারা এবং দেবী পার্বতীর জীবনের একটি প্রধান বিষয়ের প্রতিনিধি *দেবীকাবচ* থেকে নবদুর্গার নির্দিষ্ট রূপগুলি নেওয়া হয়েছে। প্রতিটি দিন দেবীর একটি অবতারের সাথে যুক্ত:
### ১ম দিন – শৈলপুত্রী
প্রতিপদ, প্রথম দিন হিসাবেও পরিচিত। পার্বতীর অবতার শৈলপুত্রী ("পর্বতের কন্যা") রূপের সাথে যুক্ত।

### ২য় দিন – ব্রহ্মচারিণী
### ৩য় দিন – চন্দ্রঘণ্টা

### ৪র্থ দিন – কুষ্মাণ্ডা

### ৫ম দিন – স্কন্দমাতা

### ৬ষ্ঠ দিন – কাত্যায়নী

### ৭ম দিন – কালরাত্রি

### ৮ম দিন – মহাগৌরী

### ৯ম দিন – সিদ্ধিদাত্রী

### ১০ম দিন – দশহরা বা বিজয়াদশমী

## তথ্যসূত্র

### গ্রন্থপঞ্জি

* 
*
* 
* 
* 
*
*
* 
*
* 
* 
*
*
*
* 

বিষয়শ্রেণী:ভারতের উৎসব
বিষয়শ্রেণী:হিন্দু উৎসব
বিষয়শ্রেণী:ভারতের হিন্দু উৎসব
বিষয়শ্রেণী:নেপালের উৎসব
বিষয়শ্রেণী:গুজরাতি সংস্কৃতি
বিষয়শ্রেণী:সেপ্টেম্বর উদ্‌যাপন
বিষয়শ্রেণী:অক্টোবর উদ্‌যাপন
বিষয়শ্রেণী:বাংলাদেশের সরকারি ছুটির দিন
আশনা হাবিব ভাবনা

**আশনা হাবিব ভাবনা** বাংলাদেশের একজন ছোট পর্দার জনপ্রিয় অভিনেত্রী। এছাড়াও তিনি একজন পুরস্কার প্রাপ্ত নৃত্যশিল্পী। যিনি সিনেমা পাড়ায় "ভাবনা" নামে পরিচিত।

## প্রারম্ভিক জীবন
ভাবনা গ্রামের বাড়ি নীলফামারীতে। তবে তিনি ১৯৯৪ সালের ০৩ আগস্ট ঢাকায় জন্মগ্রহণ করেন। তার বাবা হাবিবুল ইসলাম হাবিব একজন মঞ্চ অভিনেতা, চলচ্চিত্র নির্মাতা, পরিচালক ও গল্প লেখক, তার মা রেহানা হাবিব একজন গৃহিণী এবং একমাত্র বোন অদিতি হাসান অনন্যা। 

## শিক্ষাগত যোগ্যতা
তিনি ২০১০ সালে বাংলাদেশ রাইফেলস স্কুল অ্যান্ড কলেজ (বর্তমানে বীরশ্রেষ্ঠ মুন্সী আব্দুর রউফ পাবলিক কলেজ) থেকে এসএসসি পাস করেন। তিনি ২০১২ সালে রাইফেলস পাবলিক কলেজ (বর্তমানে বীরশ্রেষ্ঠ নূর মোহাম্মদ পাবলিক কলেজ) থেকে এইচএসসি পাস করেন। তিনি ২০১৪ সালে ভর্তি হয়ে বাংলাদেশ লিবারেল আর্টস বিশ্ববিদ্যালয় থেকে ইতিহাস ও ইংরেজিতে স্নাতক করেছেন এবং তিনি সর্বশেষ ২০১৭ সালে ভর্তি হয়ে যুক্তরাজ্যের ওয়েলসে অবস্থিত গ্লিন্ডউর ইউনিভার্সিটি থেকে বিজনেস বিষয়ে স্নাতক ডিগ্রি লাভ করেছেন। 

## অভিনয় জীবন
ভাবনা তার অভিনয় জীবন শুরু করেন "নট আউট" নাটকের মাধ্যমে। এটাই ছিল তার প্রথম টিভি নাটক। পরে তিনি একের পর এক টিভি ধারাবাহিকে কাজ করতে থাকেন। ২০১৭ সালে তিনি তার চলচ্চিত্র ক্যারিয়ার শুরু করেন ভয়ংকর সুন্দর চলচ্চিত্রের মাধ্যমে। যা পরিচালনা করেছিলেন বাংলাদেশী পরিচালক অনিমেষ আইচ। ২০২১ সালের ডিসেম্বরে তিনি চট্টগ্রাম মেট্রোপলিটন পুলিশ সিএমপির প্রযোজনায় নতুন ছবি দামপাড়া'তে কাজ শুরু করেছেন। ছবিটি পরিচালনা করছেন শুদ্ধামান চৈতন। একইসাথে তিনি পরিচালক ফয়সাল রাজীবের 'আয়না' নামে একটি চলচ্চিত্রে চুক্তিবদ্ধ হয়েছেন। এছাড়াও তিনি সেলিনা হোসেনের উপন্যাস অবলম্বনে পিতা হাবিবুল ইসলাম হাবিব এর পরিচালনায় 'যাপিত জীবন' চলচ্চিত্রে অভিনয় করছেন। উল্লেখ্য, এটি বাবার পরিচালনায় মেয়ের প্রথম চলচ্চিত্র।

## ব্যক্তিগত জীবন
চলচ্চিত্র নির্মাতা অনিমেষ আইচের সাথে ভাবনা সম্পর্কে জড়িয়ে আছেন।

## টেলিভিশন
### একক নাটক
* *বুবুনের বাসর রাত*

### ধারাবাহিক নাটক
* *কদম দি ফুল*
* *নট আউট* 
* *ফার্স্ট ডেট*
* *রূপ কথা*
* *কামিং সুন*
* *রেড ড্রাগন টু রানিগঞ্জ*
* *কুতুমিয়া*
* *কানিক্ষা*
* *ভুবন যাবে শশুর বাড়ি - সঙ্গে যাবে কে*
* *ঘাস ফড়িং*
* *ভুবনের বাসর রাত*
* *টার্নিং পয়েন্ট*
* *হিরো ভাইয়ের হিরোইন*
* *দ্যা বস*
* *আয়না কাহিনী*
* *অস্কার*
* *প্যাকেজ রঙ্গ*
* *আহা কি সুন্দর*
* *অসহ্যদিম্ব*
* *এবং তুমি, আশ্রয়*

### টেলিফিল্ম
* *আলীবাবা চালিচার* (২০২১) 

### ওয়েব ধারাবাহিক
* ওভারট্রাম্প

## চলচ্চিত্রের তালিকা

## পণ্যদূতের ভূমিকা
ভাবনা এই পর্যন্ত গ্রামীণফোন, মোজো, রাঁধুনী, প্রাণ-আরএফএল, মিস্টার ম্যাঙ্গো ক্যান্ডি, ফ্রুটো, দৈনিক কালের কণ্ঠ, দ্যা ডেইলি সান, পারটেক্স, স্প্রিন্ট মোবাইল ও রবি কোম্পানির পণ্যদূত হিসেবে কাজ করেছেন।

## পুরস্কার
* ন্যাশনাল পুরস্কার বেস্ট ডান্স আর্টিস্ট (২০০৩) 
* বুলবুল ললিতকলা একাডেমি পুরস্কার (২০০৬) 
* হলদিয়া ফেস্টিভাল পুরস্কার (ইন্ডিয়া) 
* সারা ডান্স আর্টিস্ট (২০০৮) 
* ইয়োথ ফেডারেশন পুরস্কার (মালয়শিয়া) বেস্ট ডান্স আর্টিস্ট (২০১০) 

## বই
* *গুলনেহার* (২০২০)

## তথ্যসূত্র

## বহিঃসংযোগ
* বাংলা মুভি ডাটাবেজে আশনা হাবিব ভাবনা". (বাংলা)
* 

বিষয়শ্রেণী:চলচ্চিত্র অভিনেত্রী
বিষয়শ্রেণী:১৯৯৪-এ জন্ম
বিষয়শ্রেণী:নীলফামারী জেলার ব্যক্তি
পটিং মিক্স

**পটিং মিক্স** হল গাছের পুষ্টি সরবরাহ এবং বিভিন্ন রোগ যাতে না হয় আর আগাছামুক্ত বৃদ্ধির জন্য ব্যবহৃত একটি মিডিয়া। শব্দটির প্রথম লিপিবদ্ধ ব্যবহার ১৮৬১ সালে "মার্কিন এগ্রিকালচারিস্ট"-এর একটি সংখ্যা থেকে এসেছে।

ছাদবাগানের জন্যে পটিং মিক্স উপযুক একটি মিডিয়া। এটি প্রথম উদ্ভাবন করেন জেমস কুডলি ও তার দল। পরে এটির সুফলতা জনপ্রিয়তা বাড়ে। পটিং মিক্স হিসেবে পিট মস, কোকোপিট বা কোকোডাস্ট, পারলাইট, ভার্মিকুলাইট, ঝামা ইট এসবই মূলত ব্যবহৃত হয়। পটিং মিক্স গাছের বৃদ্ধি নিশ্চিত করে ও পানি নিষ্কাশনে সুব্যবস্থা থাকায় মরে যাওয়ার ভয় থাকে না।

পটিং মিক্সের ব্যবহার

* খুব দ্রুত চারা বৃদ্ধিতে সহায়ক।
* খরচ তুলনামূলক কম প্রয়োজন হয়।
* গাছের জন্যে সম্পূর্ণ নিরাপদ।
* ছাদের মাটি ব্যবহার করা যেমন ব্যয়বহুল, তেমনি অনেক ওজন বৃদ্ধি করে। অন্যদিকে  পটিং মিক্স নিজেই হালকা, তাই এটি ছাদে প্রয়োগ করা খুবই সহজ।
* পটিং মিক্স বেশ দীর্ঘস্থায়ী ও অনেকদিন পর্যন্ত পুষ্টি সরবরাহ করতে সহায়ক।
* রোগ সংক্রমণ কম ঘটায়।

পটিং মিক্সের উপাদান

* কোকোডাস্ট
* পার্লাইট
* ভার্মিকম্পোস্ট

## তথ্যসূত্র

বিষয়শ্রেণী:মাটির উন্নতিসাধন
বিষয়শ্রেণী:বাগান সহায়ক
বিষয়শ্রেণী:মাটি
বিষয়শ্রেণী:বাগান দানি
বিষয়শ্রেণী:মৃত্তিকা
অঁতোয়ান দ্য স্যাঁত-এগজ্যুপেরি

**অঁতোয়ান মারি জঁ-বাতিস্ত রোজে, ভিকঁত দ্য স্যাঁত-এগজ্যুপেরি** (), যিনি **অঁতোয়ান দ্য স্যাঁত-এগজ্যুপেরি** (, ; ২৯শে জুন ১৯০০ –  ৩১শে জুলাই ১৯৪৪) নামে পরিচিত, ছিলেন একজন ফরাসি লেখক, সাংবাদিক, বৈমানিক ও সেনা কর্মকর্তা। তাঁর শিশুতোষ রচনা *[[ল্য প্যতি প্র্যাঁস্‌]]* একটি জগদ্বিখ্যাত উপন্যাসিকা।

স্যাঁত-এগজ্যুপেরি দ্বিতীয় বিশ্বযুদ্ধের আগে একজন সফল বাণিজ্যিক বৈমানিক ছিলেন। তিনি ইউরোপ, আফ্রিকা ও দক্ষিণ আমেরিকায় বিভিন্ন বিমানডাক যাত্রাপথে উড়োজাহাজ চালিয়েছিলেন। যুদ্ধের শুরুতে তিনি ফরাসি বিমানবাহিনীতে যোগ দেন, ১৯৪০ সালে জার্মানির সাথে ফ্রান্সের যুদ্ধবিরতি পর্যন্ত রিকনেসান্স মিশনে উড়ান করেন। ফরাসি বিমানবাহিনী থেকে অব্যাহতি পাওয়ার পর তিনি নাৎসি জার্মানির বিরুদ্ধে যুদ্ধে প্রবেশে ফরাসি সরকারকে রাজি করাতে সাহায্যের জন্য মার্কিন যুক্তরাষ্ট্রে ভ্রমণ করেন।

স্যাঁত-এগজ্যুপেরি মার্কিন যুক্তরাষ্ট্রে ২৮ মাস কাটিয়েছিলেন, এই সময়ে তিনি তাঁর সবচেয়ে গুরুত্বপূর্ণ তিনটি বই লিখেছেন, তারপর উত্তর আফ্রিকায় মুক্ত ফরাসি বিমানবাহিনীতে যোগদান করেন, যদিও তিনি এ ধরনের বিমানচালকদের জন্য সর্বোচ্চ বয়সসীমা অতিক্রম করেছিলেন এবং তাঁর স্বাস্থ্যেরও অবনতি ঘটছিল। ১৯৪৪ সালের ৩১শে জুলাই ফরাসি কর্স দ্বীপ থেকে ভূমধ্যসাগরে একটি রিকনেসান্স মিশনে যাওয়ার সময় তিনি গায়েব হয়ে যান এবং মারা যান বলে ধারণা করা হয়। যদিও ২০০০ সালে তার উড়োজাহাজের ধ্বংসাবশেষ মার্সেই উপকূলে আবিষ্কৃত হয়েছিল, তথাপি দুর্ঘটনার চূড়ান্ত কারণ এখনও অজানাই রয়ে গেছে।

## পাদটীকা

## তথ্যসূত্ৰ

বিষয়শ্রেণী:২০শ শতাব্দীর স্মৃতিকথাকার
বিষয়শ্রেণী:২০শ শতাব্দীর সাংবাদিক
বিষয়শ্রেণী:১৯০০-এ জন্ম
বিষয়শ্রেণী:১৯৪৪-এ মৃত্যু
বিষয়শ্রেণী:অস্তিত্ববাদী
বিষয়শ্রেণী:ফরাসি রোমান ক্যাথলিক
বিষয়শ্রেণী:আধুনিকতাবাদী লেখক
বিষয়শ্রেণী:২০শ শতাব্দীর ফরাসি ঔপন্যাসিক
বিষয়শ্রেণী:লেজিওঁ দনরের নাইট
সুফফা

[থাম্ব|350x350পিক্সেল| [মসজিদে নববীতে সুফফা। ]]
**আল-সুফফাহ** ( **الصفة** ) বা **দিক্কত আল-আগাওয়াত** ( **دكة الأغوات** ) একটি স্থান যা মদিনা যুগে মসজিদে নববীর ( মুহাম্মদ  ( সাল্লাল্লাহু আলাইহি ওয়াসাল্লাম) এর মসজিদ) পিছনের দিকে ছিলো। এটা প্রথমদিকে মসজিদ উত্তর-পূর্ব কোণায় ছিলো এবং মুহাম্মদ ( সাল্লাল্লাহু আলাইহি ওয়াসাল্লাম)  আদেশ দেন এটাকে পাতার পাতার ছাউনি দিয়ে ছেয়ে দিতে তখন থেকে এটা পরিচিতি পায় আল-সুফফা বা আল-জুল্লাহ  (الظلة) নামে; এর অর্থ ছায়া।  এটি কয়েক দশক পরে সম্প্রসারণ প্রকল্পের সময় মসজিদের অন্য জায়গায় স্থানান্তরিত করা হয়।

গৃহহীন এবং অবিবাহিত মুহাজির ( সাহাবী যারা মুহাম্মাদ ( সাল্লাল্লাহু আলাইহি ওয়াসাল্লাম)  এর সাথে মক্কা  থেকে হিজরত করেন।) যাদের কোন আত্মীয় ছিল না মদিনা নগরীতে, আল-সুফফাায় বাস করে তারা প্রধানত কুরআন এবং সুন্নাহ  শিখতে থাকেন। এই লোকেরা "আসহাব আল-সুফফাহ" নামে পরিচিত ছিল, যা অনুবাদ করলে অর্থ হয় "সুফফা ভ্রাতৃত্ব"। সুফফা ইসলামের ইতিহাসে প্রথম পূর্ণাঙ্গ ও আবাসিক শিক্ষাপ্রতিষ্ঠান।

মুহাম্মদ  ( সাল্লাল্লাহু আলাইহি ওয়াসাল্লাম)  তাদের সাথে বসতেন, একসঙ্গে আলাপ করতেন এবং তাদের খাবার খেতে  ডেকে আনতেন এবং পানীয় একসঙ্গে ভাগ করে খেতেন। ফলে তাদেরকে তার উপর নির্ভরশীল হিসেবে গণ্য করা হত। সাহাবারা আসহাবে সুুফফার দুই বা তিনজনকে নিজেদের ঘর থেকে খাবার খাওয়াতেন।। এছাড়াও সাহাবারা সর্বোত্তম খেঁঁজুর নির্বাচন করে আল-সুফফার ছাদে আসহাবে-সুফফাদের  খাওয়ানোর জন্য ঝুলিয়ে রাখতেন।

বাণিজ্য প্রত্যাখ্যান  এবং সামরিক হুমকির সমন্বয়ে সৃষ্ট কাজের অভাবের কারণে, আসহাবে সুফফাদের আয় খুব কম ছিল। ধারণা করা হয় যে, এক সময়ে ৩০০ জন সুফফায় ছিল, কিন্তু তাদের সংখ্যা বৃদ্ধি এবং হ্রাস পেয়েছিল।  তারা প্রায় মোট ৪০০ সদস্যের কাছে পৌঁছায় এবং মুহাম্মদ ( সাল্লাল্লাহু আলাইহি ওয়াসাল্লাম)  -এর মৃত্যুর আগে তারা ধনী হওয়ার আগ পর্যন্ত এটি প্রায় নয় বছর স্থায়ী হয়। পরে, তাদের প্রত্যেকেই শাসক বা আমির হয়ে যায়।

## অবস্থান
সূফফা মূলত মসজিদের উত্তর-পূর্ব কোণে অবস্থিত ছিল। যখন মুহাম্মাদ  আল্লাহর আদেশে ক্বিবলা (প্রার্থনা দিক) মক্কা দিকে পরিবর্তন করেন যা মদিনা থেকে দক্ষিণে অবস্থিত। এর ফলে সুফফা মসজিদের পেছনের অংশে পড়ে যায়।

উমাইয়া খলিফা আল-ওয়ালীদ ইবনে আবদুল মালিক যখন মসজিদটি প্রসারিত করেছিলেন তখন আল-সুফাহের অবস্থান পরিবর্তিত হয়। যা এখন এটি দিক্কত আল-আগাওয়াত নামে পরিচিত।

## আরো দেখুন
* সুফিবাদ

## তথ্যসূত্র

বিষয়শ্রেণী:মসজিদে নববী
বিষয়শ্রেণী:মদিনা
বিষয়শ্রেণী:অপর্যালোচিত অনুবাদসহ পাতা
ফাতিমা বিনতে আমর

**ফাতেমা বিনতে আমর**  (     ; 576 সালে মারা যান) ইসলামের নবী মুহম্মদের দাদী এবং আব্দুল মুত্তালিব ইবনে হাসিমের স্ত্রীদের মধ্যে একজন ছিলেন। তিনি কুরাইশ গোত্রের বনু মখজুম গোত্রের ছিলেন।

তার পূর্ণ নাম ফাতিমা বিনতে আমর ইবনে আ'ঈদ ইবনে ইমরান ইবনে মাখজুম । তার মা সখরার বিন আব্দ ইবনে ইমরান, বনু মখজুম গোত্রের।; সখরার মা তাখমুর বিনতে `আব্দ ইবনে কুসাই । 

## ফাতিমার বিনতে আমরের সন্তান
আব্দুল মুত্তালিবের সাথে, ফাতিমাহ তিন পুত্র এবং পাঁচ মেয়ের মা ছিলেন।

# 'আব্দ মানাফ (আবু তালিব) - স্ত্রী ফাতেমা বিনতে আসাদ বিন হাশিম এবং সন্তান তালিব, ফখিতাহ, জুমানাহ, রায়তা, আকিল, জাফর এবং আলী । তার দ্বিতীয় স্ত্রীর নাম ইলা, এবং তাদের ছেলের নাম তুলাইক।  
# আজ-জুবায়ের - স্ত্রী আতিকা বিনতে আবী ওহাব এবং সন্তান দুবাআ আব্দুল্লাহ, আতিক, মাজল, উম্মুল হকাম, সাফিয়া ও উম্মে আয-জুবায়ের।  
# আবদুল্লাহ ইবনে আব্দুল মুত্তালিব - মুহাম্মদের পিতা। । আমিনা বিনতে ওহাবের সংগে তার বিয়ে হয়।
# বাররাহ বিনতে আবদুল মুত্তালিব  - তিনি বিয়ে করেন বনু মাখজুম গোত্রের আবুল আসাদ ইবনে হিলাল কে।   তার সন্তানদের নাম হচ্ছে আব্দুল্লাহ, সুফিয়ান ও আসাদ। তার দ্বিতীয় স্বামী ছিলেন কুরাইশ বংশে আমির ইবনে লুয়েই গোত্রের আবু রহম ইবনে আব্দুল উজ্জা। এই ঘরে তার সন্তানের নাম আবু সাবরা। বাররাহর মৃত্যুর পরে আবু রহম মায়মুনা বিনতে হারিথকে বিবাহ করেন। আবু রহমের মৃত্যুর পরে মায়মুনা মুহাম্মদ কে বিবাহ করেন। 
# আরাওয়া  - প্রথমে উমাইর ইবনে ওহাব ইবনে কাথীরের সাথে বিয়ে করেছিলেন, তাদের পুত্রসন্তানের নাম তুলাইব। তার দ্বিতীয় স্বামী ছিলেন আরতা ইবনে শারাহবিল ইবনে হাশিম , তাদের একটি মেয়ে ছিল, ফাতেমা।  
# উমাইমাহ অথবা উমামাঃ বনু আসাদের জহস ইবনে রিয়াবের সংগে বিবাহ হয় এবং তাদের সন্তানেরা হচ্ছে  আবদুল্লাহ, উবাইদ-আল্লাহ, আব্দ (আবু আহমাদ), হামনা বা হাম্মানাহ, জয়নব, হাবিবা (উম্মে হাবিব)। 
# আতিকাহ - প্রথমে উমর ইবনে আব্দুল উজ্বা ইবনে কুসাইরকে বিয়ে করেন। তাদের পুত্রসন্তানের নাম জুহাইর। তার দ্বিতীয় স্বামী আবু উমাইয়া ইবনে আল মুগিরা ইবনে আবদুল্লাহ ইবনে উমর ইবনে মাখজুম ইবনে ইয়াকহাহ।তাদের সন্তানেরা হচ্ছে  আবদুল্লাহ, জুবায়ের ও কারিবা। আতিকার মৃত্যুর পরে তার স্বামী আতিকা বিনতে আমির ইবনে রাবিয়া এবং আতিকা বিনতে উতবাকে বিয়ে করেন।  ফলে তিনি হিন্দ, কুরাইবা, হিশাম, মাসুদ, রায়তা, উমাইর এবং মুহাজিরের সৎমা হন। 
# উম্মে হাকিম (আল-বায়দা) - বনু আব্দু শামসের কুরাইজ ইবনে রাবিয়াহকে বিয়ে করেন। তার সন্তানেরা হচ্ছে আমির, আরওয়া (ভবিষ্যতে খলিফা উসমানের মা ) সাদিয়া, তালহা, হাকিম ও বাররাহ উম্মে তালহা)

## আরো দেখুন
* আমর (নাম) 
* ফাতিমাহ (নাম)
* মুহাম্মাদের বংশধারা 
* সাহাবা

## তথ্যসূত্র

## বহিঃসংযোগ

* al-Islam.org

বিষয়শ্রেণী:জন্মের সাল অজানা
বিষয়শ্রেণী:৫৭৬-এ মৃত্যু
বিষয়শ্রেণী:মুহাম্মাদের পরিবার
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:৬ষ্ঠ শতাব্দীর আরব ব্যক্তি
বিষয়শ্রেণী:বনু মাখজুম
বিষয়শ্রেণী:৬ষ্ঠ শতাব্দীর নারী
আসহাবে সুফফা

থাম্ব|মসজিদ আল নববি
**আসহাব আল-সুফফা** বা **আহলুস সুফফা**, তরুণ, অবিবাহিত ও দরিদ্র সাহাবীদের একটি দলের নাম, যারা সুফফা নামক স্থানে বসবাস করতেন, যা ইসলামী নবী মুহাম্মাদ মসজিদ-আল-নববির চত্ত্বরের এক পাশে প্রতিষ্ঠা করেছিলেন।

সেই সাহাবীরা সাধারণত সহায়সম্বলহীন ছিলেন, যারা ব্যবসায়, শিল্প, কৃষি এবং ইসলাম শিখতে চেষ্টা করছেন। তারা কোন হস্তকর্মে শিক্ষিত ছিলেন না, তাই তারা সাধারণত মুহাম্মাদ-এর সাহচার্যে ও কুরআন তিলাওয়াত করে দিন কাটিয়ে দিতেন এবং ইসলামি জ্ঞান অর্জন করতেন। তারা উবাদা ইবনু সামিতের অধীনে কুরআন ও সুন্নাহ অধ্যয়ন করতেন। যখন তৎকালীন ইসলামী সরকার ধর্মীয় গবেষণায় শিক্ষক হিসাবে কাউকে নিয়োগ দিতেন, তখন এদের মধ্যে কেউ একজন শিক্ষক হিসেবে নিয়োগপ্রাপ্ত হতেন।

আবু হুরাইরা ছিলেন সুফফায় বসবাসকারীদের অন্তর্ভুক্ত বিশিষ্ট পণ্ডিতদের মধ্যে একজন।

## আরো দেখুন

* সুফফা
* সুফিবাদ

## তথ্যসূত্র

বিষয়শ্রেণী:৭ম শতাব্দীতে ইসলাম
বিষয়শ্রেণী:ইসলাম বিষয়ক অসম্পূর্ণ নিবন্ধ
বিষয়শ্রেণী:ইসলামি তপস্যা
কাটিহার জংশন রেলওয়ে স্টেশন

**কাটিহার জংশন রেলওয়ে স্টেশন** ভারতের বিহার রাজ্যের কাটিহার জেলার কাটিহার শহরের অবস্থিত। কাটিহার জংশনের সঙ্গে ভারতের বেশিরভাগ প্রধান শহরগুলি রেল পরিসেবার দ্বারা যুক্ত। গুয়াহাটি, কলকাতা, দিল্লি, পাটনা ইত্যাদি মহানগরগুলির সঙ্গে এই স্টেশনের দৈনিক রেল যোগাযোগ আছে।

কাটিহার বারৌনী-গুয়াহাটি রেল লাইনের বারৌনী-কাটিহার এবং কাটিহার-নিউ জলপাইগুড়ি(শিলিগুড়ি)অংশের মধ্যে অবস্থিত।

## ইতিহাস
ইস্ট ইন্ডিয়ান রেলওয়ে কোম্পানি ১৮৮৮ সালে মানিহার-কাটিহার-কসবা বিভাগটি এবং উত্তরবঙ্গ রেলওয়ের কাটিহার-রায়গঞ্জ বিভাগ একই বছরে খোলা হয়। বারসই-কিশোরগঞ্জ বিভাগটি ১৮৮৯ সালে খোলা হয়। এই সব লাইন ১,০০০ এমএম (৩ ফুট ৩ ৩⁄৮ ইঞ্চি) প্রশস্ত মিটার গেজ লাইন ছিল। দার্জিলিং হিমালয় রেলওয়ে, অপারেটিং ২ ফুট (৬১০ এমএম) ন্যারো গেজ লাইন, থেকে তাদের পরিষেবা শিলিগুড়ি থেকে কিষাণগঞ্জ এবং ডালখোলা পর্যন্ত ১৯১৫ সালে চালু হয়।

১৮৭৮ সাল থেকে শিলিগুড়ি পূর্ব বাংলার হয়ে কলকাতার সঙ্গে সংযুক্ত ছিল (বিস্তারিত জানার জন্য হাওড়া-নিউ জলপাইগুড়ি লাইন দেখুন )। যাইহোক, ১৯৪৭ সালে ভারত বিভাগের সাথে, এই অঞ্চলে রেল পরিষেবা সম্পূর্ণরূপে ব্যাহত হয়। ১৯৪৯ সালে, সংকীর্ণ গেজ সিলিগুরি-কিশানগঞ্জ বিভাগটি মিটার গেজে উন্নীত করা হয়েছিল। এভাবে কাটিহারের মাধ্যমে মানিহার থেকে শিলিগুড়ি পর্যন্ত একটি সরাসরি মিটার গেজ সংযোগ ছিল।  এই অঞ্চলে পাটকলের কারণে কাটিহার স্টেশনটির গুরুত্ব বৃদ্ধি পেয়েছে।

## উন্নয়ন
১৯৬০- এর দশকের প্রথম দিকে, ফারাক্কা ব্যারেজ নির্মাণের সময় ভারতীয় রেলওয়ে কলকাতা থেকে ১,৬৭৬ এমএম (৫ ফুট ৬ ইঞ্চি) ব্রডগেজ রেল সংযোগ প্রসারিত করার উদ্যোগ নেয়। 

 দীর্ঘ ফারাক্কা ব্যারেজ গঙ্গা জুড়ে একটি রেল-কম-রোড সেতু বহন করে। রেল সেতুটি ১৯৭১ সালে খোলা হয়, যা ফলে বর্ধমান-আজিমগঞ্জ-কাটওয়া লুপটি মালদহ, নতুন জলপাইগুড়ি এবং উত্তরবঙ্গের অন্যান্য রেল স্টেশনগুলিকে সংযুক্ত করে। 

বারৌনী-কাটিহার বিভাগে গেজ রূপান্তর কাজ (মিটার গেজ থেকে ব্রডগেজ পর্যন্ত) ১৯৭৮-৭৯ সালে গৃহীত হয় এবং ১৯৮২ সালে সম্পন্ন হয়। 

শিলিগুড়ি-কাটিহার লাইন এলাকাটির শেষ সক্রিয় মিটার গেজ লাইন ছিল। আলুবাড়ী রোড-কাটিহার বিভাগে ইতোমধ্যে মিটার গেজ লাইনের পাশে একটি বিস্তৃত গেজ লাইন সক্রিয় রয়েছে। আলুবড়ী রোড-শিলিগুড়ি বিভাগে রূপান্তরিত প্রয়োজন দেখা দেয়। ২০০৮ সালে রূপান্তর কাজ গ্রহণ করা হয়েছিল, ফলে এই বিভাগে ট্রেনের পরিষেবাগুলি স্থগিত করা হয়েছিল এবং ২০১১ সালে রূপান্তর কাজ সম্পন্ন হয়েছিল। 

## প্ল্যাটফর্ম
কাটিহার জংশনে ৭ টি কার্যকরী প্লাটফর্ম রয়েছে, যা একত্রে সংযুক্ত এবং একাধিক ফুট ওভার সেতু (এফওবি) রয়েছে।

## গুরুত্বপূর্ণ ট্রেন

• অম্রপালি এক্সপ্রেস

• হাটে বাজারে এক্সপ্রেস

• চম্পারন হামসফর এক্সপ্রেস

## ছবি

চিত্র:KYQ-LTT AC EXPRESS.jpg| কামাখ্যা- লোকমান্য তিলক টার্মিনাস এসি এক্সপ্রেস কাটিহার স্টেশনে প্রবেশ করছে।
চিত্র:DBRT RAJ.jpg|১২৪২৩ ডিব্রুগড-নতুন দিল্লী রাজধানী এক্সপ্রেস কাটিহার থেকে ছাড়ার জন্য অপেক্ষা করছে।
চিত্র:SGUJ WDG4 12155.jpg|একটি মালবাহী ট্রেন কাটিহার জংশনে প্রবেশ করছে।


## তথ্যসূত্র

## বহিঃসংযোগ

* কাটিহার জংশন রেলওয়ে স্টেশন

বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:বিহারের জংশন রেলওয়ে স্টেশন
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:কাটিহার রেলওয়ে বিভাগ
বিষয়শ্রেণী:১৮৮৯-এ ভারতে চালু রেলওয়ে স্টেশন
বিষয়শ্রেণী:কাটিহারের পরিবহন
বিষয়শ্রেণী:কাটিহার জেলার রেলওয়ে স্টেশন
সুওয়াইবা আল-আসলামিয়াহ

থাম্ব|সুওয়াইবা নামের আরবী লিপি
**সুওয়াইবা আল আসলআমিয়াহ** (**সুয়েবাহ** বা **সুয়াইবা** নামেও পরিচিত) একজন সাহাবা এবং মুহাম্মদের প্রথম দুধ মা ছিলেন।

সুওয়াইবা নামের অর্থ "আল্লাহর পুরস্কার প্রাপ্য"।

## জীবনী
তিনি আবু লাহাবের দাসী ছিলেন। তিনি যখন আবু লাহাবকে সংবাদ প্রদান করেন যে তার ভাই আব্দুল্লাহর স্ত্রী মুহাম্মদ নামে একটি পুত্র সন্তানের জন্ম দিয়েছে তখন আবু লাহাব খুশি হয়ে থুয়েবাহকে মুক্ত করে দেন।

থুয়েবাহ মুহাম্মদের প্রথম দুধ মা ছিলেন, আরবীয় সংস্কৃতি অনুযায়ী মুহাম্মদ তার মায়ের সাথে প্রথম তিনদিন কাটানোর পরে তাকে দুধ মায়ের কাছে দিয়ে দেওয়া হয়। সুয়েবাহ মুহাম্মদ ও তার নিজের ছেলে মাসাহার উভয়কেই দুধ খাওয়াতেন। দুই বছর আগে মুহাম্মদের পিতামহ হামযা ইবন আবদুল মুত্তালিবকেও থুয়েবাহ দুগ্ধ পান করিয়েছিলেন। মুহাম্মদ হামজার কন্যাকে বলেছিলেন যে তিনি তার দুধ ভাইয়ের কন্যা।

অবশেষে, হালিমা কিছু দিন পর কাজটি গ্রহণ করেন এবং প্রায় চার বছর পর্যন্ত মুহাম্মদের তত্ত্বাবধান করেন।

মুহাম্মদ যখন নবুওয়াতপ্রাপ্তির ঘোষণা করেছিলেন তখন সুয়েবাহ ইসলাম ধর্ম গ্রহণ করেন। তার ছেলে তার আগে মারা যায় এবং তিনি ৭ম হিজরিতে মারা যান।

## তথ্যসূত্র


বিষয়শ্রেণী:জন্মের সাল অজানা
বিষয়শ্রেণী:৬২৯-এ মৃত্যু
বিষয়শ্রেণী:নারী সাহাবা
বিষয়শ্রেণী:৭ম শতাব্দীর নারী
রয় মিলার

**রয় স্যামুয়েল মিলার** (; জন্ম: ২৪ ডিসেম্বর, ১৯২৪) জ্যামাইকার কিংস্টনে জন্মগ্রহণকারী প্রথিতযশা ও সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৫৩ সালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা দলের প্রতিনিধিত্ব করেছেন। দলে তিনি মূলতঃ ডানহাতি ফাস্ট-মিডিয়াম বোলার ছিলেন। এছাড়াও, নিচেরসারিতে ডানহাতে কার্যকরী ব্যাটিং প্রদর্শন করতেন **রয় মিলার**।

## প্রথম-শ্রেণীর ক্রিকেট
১৯৫০-৫১ মৌসুম থেকে ১৯৫৩-৫৪ মৌসুম পর্যন্ত রয় মিলারের সংক্ষিপ্ত প্রথম-শ্রেণীর খেলোয়াড়ী জীবন চলমান ছিল। নিচেরসারির ব্যাটসম্যান ও উদ্বোধনী বোলার রয় মিলার সমগ্র খেলোয়াড়ী জীবনে জ্যামাইকার পক্ষে সাতটিমাত্র প্রথম-শ্রেণীর খেলায় অংশ নিয়েছিলেন।

১৯৫১-৫২ মৌসুমে বার্বাডোসের বিপক্ষে ব্যক্তিগত সেরা বোলিং পরিসংখ্যান ৩/৬৫ দাঁড় করিয়েছিলেন। ১৯৫২-৫৩ মৌসুমে ব্রিটিশ গায়ানার বিপক্ষে ব্যক্তিগত সর্বোচ্চ ৮৬ রান তুলেছেন।

## আন্তর্জাতিক ক্রিকেট
সমগ্র খেলোয়াড়ী জীবনে একটিমাত্র টেস্টে অংশগ্রহণ করার সুযোগ লাভ করেছিলেন রয় মিলার। ১১ মার্চ, ১৯৫৩ তারিখে সফরকারী ভারত জাতীয় ক্রিকেট দল বিপক্ষে লেসলি উইটের সাথে একযোগে টেস্ট ক্রিকেটে অভিষেক পর্ব সম্পন্ন হয় তার। ১৯৫২-৫৩ মৌসুমে বিজয় হাজারের নেতৃত্বে ভারত দল ওয়েস্ট ইন্ডিজ গমন করে। গায়ানার জর্জটাউনে সিরিজের চতুর্থ টেস্টে জেরি গোমেজের স্থলাভিষিক্ত হন তিনি। বল হাতে নিয়ে ১৬ ওভারে ২৮ রান দিলেও কোন উইকেটের সন্ধান পাননি। একমাত্র ইনিংসে আট নম্বরে ব্যাটিংয়ে নেমে দ্রুতগতিতে রান তুলতে গিয়ে সুভাষ গুপ্তের বলে ২৩ করে মাধব আপ্তের কটে বিদায় নেন। বড় ধরনের রান সংগ্রহের চেষ্টাকালে পিঠে চোট পান। ফলে, ভারতের দ্বিতীয় ইনিংসে তিনি বোলিং করতে পারেননি। ঐ খেলাটি ড্রয়ে পরিণত হয়েছিল।

সিরিজের পঞ্চম টেস্টে জেরি গোমেজ প্রত্যাবর্তন করলে দল থেকে বাদ পড়েন তিনি। এরপর আর তাকে টেস্ট খেলায় অংশ নিতে দেখা যায়নি। একটিমাত্র টেস্টে অংশ নিয়ে কার্যকরী অল-রাউন্ডারের স্বীকৃতি পেয়েছিলেন।

## তথ্যসূত্র

## আরও দেখুন
* রয় কিলনার
* এক টেস্টের বিস্ময়কারী
* ওয়েস্ট ইন্ডিয়ান টেস্ট ক্রিকেটারদের তালিকা

## বহিঃসংযোগ
* 
* 

বিষয়শ্রেণী:১৯২৪-এ জন্ম
বিষয়শ্রেণী:ওয়েস্ট ইন্ডিয়ান ক্রিকেটার
বিষয়শ্রেণী:ওয়েস্ট ইন্ডিজের টেস্ট ক্রিকেটার
বিষয়শ্রেণী:জ্যামাইকান ক্রিকেটার
বিষয়শ্রেণী:কিংস্টনের ক্রীড়াবিদ
বিষয়শ্রেণী:জামাইকার ক্রিকেটার
বিষয়শ্রেণী:২০১৪-এ মৃত্যু
ব্রুনা আবদুল্লাহ

**ব্রুনা আবদুল্লাহ** হলেন একজন ব্রাজিলীয় অভিনেত্রী ও মডেল, যিনি বলিউড ও তামিল চলচ্চিত্রে কাজ করে থাকেন।

## জীবনী
ব্রুনা আবদুল্লাহ ব্রাজিলের পোর্তো আলেগ্রেতে জন্মগ্রহণ করেন। তার বাবা ছিলেন লেবানিজ বংশোদ্ভূত ও মা ছিলেন ইতালীয়-পর্তুগিজ বংশোদ্ভূত। তিনি পর্যটক হিসেবে ভারতে আসলেও মুম্বাইয়ে তিনি তার কর্মজীবন গড়ে তোলেন। তিনি ইন্দাসিন্ড ব্যাংক, রিবক, ফিয়ামা ডি উইলসের বিজ্ঞাপনচিত্রে কাজ করেছেন।

তার অভিনীত প্রথম ভিডিওটি ছিল শেখর সুমনের *মেরে গাম কে দায়ারে মেঁ* অ্যালবামের অন্তর্গত। ২০০৭ সালে মুক্তিপ্রাপ্ত অনুভব সিনহার *ক্যাশ* চলচ্চিত্রে *রেহেম কারে* গাবে আইটেম গার্ল হিসেবে উপস্থিত হয়েছিলেন। ২০১০ সালে তার অভিনীত *আই হেট লাভ স্টোরিজ* মুক্তি পায়। ২০১১ সালে মুক্তিপ্রাপ্ত *দেশি বয়েজ* চলচ্চিত্রে তিনি আবারো আইটেম গার্ল হিসেবে কাজ করেছিলেন। ২০১২ সালে মুক্তিপ্রাপ্ত তামিল ভাষার চলচ্চিত্র *বিল্লা ২* এ অভিনয় করেন তিনি।

২০১৩ সালে মুক্তিপ্রাপ্ত *গ্রান্ড মাস্তি* চলচ্চিত্রে মেরি চরিত্রে অভিনয় করেছিলেন তিনি। ২০১৪ সালে তার অভিনীত চলচ্চিত্র *জয় হো* মুক্তি পায়। ২০১৬ সালে তার অভিনীত চলচ্চিত্র *মাস্তিজাদে* ও *ইয়ে তো টু মাচ হো গ্যায়া* মুক্তি পায়। ২০১৮ সালে মুক্তিপ্রাপ্ত *উড়ানছু* চলচ্চিত্রে তিনি জুলিয়া চরিত্রে অভিনয় করেছিলেন।

বড় পর্দার পাশাপাশি তাকে দেখা গিয়েছে *ড্যান্সিং কুইন*, *খতরোঁ  কে খিলাড়ি ২*, *নাচ বলিয়ে ৬* ও *কমেডি ক্লাসেস* অনুষ্ঠানে। ২০১৮ সালের ২৫ জুলাই তার সাথে তার স্কটিশ প্রেমিকের বাগদান সম্পন্ন হয়। তারা ২০১৯ সালের মে মাসে বিবাহবন্ধনে আবদ্ধ হন। ২০১৯ সালের ৩১ আগস্ট তাদের একটি কন্যাসন্তানের জন্ম হয়।

## চলচ্চিত্র তালিকা

## টেলিভিশন

## তথ্যসূত্র

## বহিঃসংযোগ
* 

বিষয়শ্রেণী:জীবিত ব্যক্তি
বিষয়শ্রেণী:১৯৮৬-এ জন্ম
বিষয়শ্রেণী:ব্রাজিলীয় নারী মডেল
বিষয়শ্রেণী:ব্রাজিলীয় অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:ফিয়ার ফ্যাক্টর: খতরোঁ কে খিলাড়ির প্রতিযোগী
বিষয়শ্রেণী:ইতালীয় বংশোদ্ভূত অভিনেত্রী
বিষয়শ্রেণী:ইতালীয় বংশোদ্ভূত ব্রাজিলীয় ব্যক্তি
বিষয়শ্রেণী:পর্তুগিজ বংশোদ্ভূত ব্রাজিলীয় ব্যক্তি
বিষয়শ্রেণী:ব্রাজিলীয় চলচ্চিত্র অভিনেত্রী
বিষয়শ্রেণী:ব্রাজিলীয় টেলিভিশন অভিনেত্রী
বিষয়শ্রেণী:২১শ শতাব্দীর ব্রাজিলীয় অভিনেত্রী
বিষয়শ্রেণী:ভারতীয় আপাতবাস্তব টেলিভিশন অনুষ্ঠানে অংশগ্রহণকারী
অক্রূরচন্দ্র সেন

*অক্রূরচন্দ্র সেন* ছিলেন পুঁথি সংগ্রাহক। তাঁর সংগৃহীত বিভিন্ন পুঁথির মধ্যে সঞ্জয়ের মহাভারতের একটি মূল পুঁথি এবং রামনারায়ণ ঘোষের*ধ্রুব উপাখ্যান, নৈষধ উপাখ্যান*এবং* সুধন্বাবধ* উল্লেখযোগ্য।[1]

**<nowiki/><nowiki/><nowiki/><nowiki/><nowiki/>**

*<nowiki/><nowiki/><nowiki/><nowiki/><nowiki/>*

**<nowiki/><nowiki/>**

**<nowiki/><nowiki/><nowiki/><nowiki/><nowiki/>**


## তথ্যসূত্র
ইফতিকার উদ্দিন তালুকদার পিন্টু

**ইফতিকার উদ্দিন তালুকদার পিন্টু** (১০ নভেম্বর ১৯৬৪ – ২৮ জুলাই ২০২৫) ছিলেন একজন বাংলাদেশি রাজনীতিবিদ ও সাবেক সংসদ সদস্য। ইফতিকার উদ্দিন তালুকদার পিন্টু নেত্রকোণা-৩ আসন থেকে ২০২৪ সালে দ্বাদশ জাতীয় সংসদ নির্বাচনে স্বতন্ত্র প্রার্থী হিসেবে সংসদ সদস্য নির্বাচিত হন।

## জন্ম ও শিক্ষাজীবন
জনাব, ইফতিকার উদ্দিন তালুকদার পিন্টু ১০ নভেম্বর ১৯৬৪ সালে, নেত্রকোণা জেলার, কেন্দুয়া উপজেলার, বলাইশিমুল ইউনিয়নের কচন্দরা গ্রামে জন্মগ্রহণ করেন। তিনি আশুজিয়া হাইস্কুল, আটপাড়া তেলিগাতি কলেজ ( যা পরর্বতীতে উনি সরকারিকরন করেন ) ও নান্দাইল কলেজ থেকে শিক্ষা জীবন শেষ করেন।

## রাজনৈতিক ও কর্মজীবন
তিনি নিজেকে একজন স্বনামধন্য ব্যবসায়ী ও বিশিষ্ট সমাজসেবক হিসেবে প্রতিষ্ঠিত করেছেন।
ইফতিকার উদ্দিন তালুকদার পিন্টু রাজনীতিতেও সক্রিয়। তিনি প্রায় তিন দশক ধরে আওয়ামী লীগের রাজনীতির সাথে যুক্ত আছে। ২০০৯ সালে তিনি কেন্দুয়া উপজেলা পরিষদ নির্বাচনে ৩য় চেয়ারম্যান নির্বাচিত হন এবং তিনি ২০১৪ সালে দশম জাতীয় সংসদ নির্বাচনে বাংলাদেশ আওয়ামী লীগের মনোনয়নে প্রথম বারের মতো নেত্রকোণা-৩ আসনের সংসদ সদস্য নির্বাচিত হয়েছেন।
একজন ব্যবসায়ী হওয়ার পরেও তিনি নিজেকে সৎ সংসদ সদস্য হিসেবে প্রতিষ্ঠিত করেছেন।
তাঁর সততার দৃষ্টান্ত দেখে, মাননীয় প্রধানমন্ত্রী সততার স্বীকৃতি স্বরূপ, এমপিদের মধ্যে সততার পুরস্কারে ভূষিত করেন। উনার এই মাহান গুণের জন্য ২০২৪ সালের ৭-ই জানুয়ারী, দ্বাদশ জাতীয় সংসদ নির্বাচনে, নেত্রকোণা-৩ (আটপাড়া-কেন্দুয়া-১৫৯) আসন থেকে স্বতন্ত্র ট্রাক প্রতীকে বিপুল ভোটে দ্বিতীয় বারের মত সংসদ সদস্য নির্বাচিত হোন।

## মৃত্যু
২৮ জুলাই, রোজ সোমবার ২০২৫ খ্রিস্টাব্দে ০১ঃ১৫ মিনিটে জনাব, ইফতিকার উদ্দিন তালুকদার পিন্টু, রাজধানী ঢাকার নিকুঞ্জ এলাকায় তার নিজ বাসায় শারীরিক অসুস্থতায় মৃত্যুবরণ করেন। মৃত্যুকালে তাঁর বয়স হয়েছিল ৬২ বছর। তিনি নিজেকে লাঞ্ছিত, বঞ্চিত, অবাঞ্চিত, অবহেলিত ও গণমানুষের নেতা হিসেবে প্রতিষ্ঠিত করেছিলেন। এই পিছিয়ে যাওয়া আটপাড়া কেন্দুয়ায় শিক্ষা নিয়ে তিনি ব্যাপক কাজ করেন। তিনি আটপাড়া উপজেলার তেলিগাতী কলেজ ও বানিয়াজান সিটি পাইলট উচ্চ বিদ্যালয়কে সরকারি করনে গুরুত্বপূর্ণ ভূমিকা পালন করেন। তিনি প্রায় ৪০ টিরও অধিক শিক্ষা প্রতিষ্ঠানে নতুন ভবন নির্মাণ করেন। তাঁর মৃত্যুতে আটপাড়া-কেন্দুয়ার সাধারণ মানুষের মধ্যে এক হাহাকার তৈরি হয়েছে।

## আরও দেখুন
* দশম জাতীয় সংসদ নির্বাচন, ২০১৪
* দশম জাতীয় সংসদ সদস্যদের তালিকা
* একাদশ জাতীয় সংসদ সদস্যদের তালিকা
* বাংলাদেশের জাতীয় সংসদের সদস্যদের তালিকা

## তথ্যসূত্র

## বহিঃসংযোগ
* ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।
* একাদশ জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত একাদশ জাতীয় সংসদ সদস্যদের পূর্ণাঙ্গ তালিকা।

বিষয়শ্রেণী:দশম জাতীয় সংসদ সদস্য
বিষয়শ্রেণী:নেত্রকোণা জেলার রাজনীতিবিদ
বিষয়শ্রেণী:১৯৬৪-এ জন্ম
বিষয়শ্রেণী:নেত্রকোণা জেলার ব্যক্তি
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদের স্বতন্ত্র সদস্য
বিষয়শ্রেণী:২০২৫-এ মৃত্যু
ইয়াহিয়া (নাম)

**ইয়াহিয়া** (আরবি: يحيى‎) হচ্ছে একটি আরবি ভাষার পুরুষের প্রদত্ত নাম। অর্থ: গুরুতর, সক্রিয়, আধুনিক, বন্ধুত্বপূর্ণ, মনোযোগী।

## ব্যক্তি

* ইয়াহিয়া -ছিলেন একজন নবী।
* ইয়াহইয়া ইবনে মা'ঈন -প্রাথমিক যুগের একজন বিশিষ্ট ইসলামিক স্কলার।
* ইয়াহিয়া পেত্রা -কেলানতানের দ্বাদশ সুলতান।
* ইয়াহিয়া ইবনে হাবাশ সোহরাওয়ার্দী -পারস্যের একজন দার্শনিক যিনি ইসলামী দর্শনের অন্যতম গুরুত্বপূর্ণ ধারা ইশরাকি দর্শনের প্রতিষ্ঠাতা।
* ইয়াহিয়া খান - পাকিস্তান সেনাবাহিনীর প্রাক্তন সর্বাধিনায়ক ও পাকিস্তানের রাষ্ট্রপতি ও সামরিক শাসক ছিলেন।
* ইয়াহিয়া আল-শেহরি - সৌদি আরব জাতীয় দলের খেলোয়াড়।

## উপজাতি

* ইয়াহিয়া আবু ইসহাক -আলজিয়ার্সের উপজাতি।

## স্থান

* ইয়াহিয়াখেল জেলা - আফগানিস্তানের পাক্তিকা প্রদেশের একটি জেলা।

বিষয়শ্রেণী:আরবি ভাষার উপাধি
বিষয়শ্রেণী:আরবি পুরুষবাচক প্রদত্ত নাম
বিষয়শ্রেণী:পুরুষবাচক প্রদত্ত নাম
শীতলপুর রেলওয়ে স্টেশন

**শীতলপুর রেলওয়ে স্টেশন** হল  তমলুক-দীঘা লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পূর্ব মেদিনীপুর জেলায় অবস্থিত। স্টেশনটি শীতলপুর এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ১৫৯ কি.মি. দূরে স্টেশনটি অবস্থিত এবং পাঁশকুড়া রেলওয়ে স্টেশন থেকে ৯২ কি.মি. দূরে স্টেশনটি অবস্থিত।

## ইতিহাস
শীতলপুর রেলওয়ে স্টেশনটি পশ্চিমবঙ্গের ৫ নং রাজ্য সড়ক, শীতলপুর, এ অবস্থিত। স্টেশন কোড হল (এসটিএলবি)। এটি তমলুক-দীঘা লাইনের একটি ছোট রেলওয়ে স্টেশন। নিকটতম স্টেশনগুলি কাঁথি, সুজালপুর এবং প্রধান রেলওয়ে স্টেশন হল হাওড়া এবং খড়গপুর। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- মেছেদা-দীঘা লোকাল, পাঁশকুড়া-দীঘা লোকাল এছাড়া সাঁতরাগাছি-দীঘা এক্সপ্রেস, হাওড়া-দীঘা দুরন্ত এক্সপ্রেস, আসানসোল-দীঘা এক্সপ্রেস গুলি এই লাইনের উপর চলাচল করে। ১৯৮৬ সালে পাঁশকুড়া-দুর্গাচক লাইনটি চালু করা হয়েছিল, এমন সময় যখন হলদিয়া বন্দর নির্মাণ করা হচ্ছিল। পরবর্তীকালে এটি হলদিয়া পর্যন্ত প্রসারিত করা হয়েছিল।
তমলুক-দীঘা লাইনটি ২০০৪ সালে চালু হয়

## তথ্যসূত্র

## বহিঃসংযোগ

বিষয়শ্রেণী:পূর্ব মেদিনীপুর জেলার রেলওয়ে স্টেশন
বিষয়শ্রেণী:কলকাতা শহরতলি রেল স্টেশন
বিষয়শ্রেণী:খড়গপুর রেলওয়ে বিভাগ
বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
ব্রাহ্মণবাড়িয়া মেডিকেল কলেজ

**ব্রাহ্মণবাড়িয়া মেডিকেল কলেজ প্রাঃ লিমিটেড** বাংলাদেশের একটি বেসরকারি মেডিকেল কলেজ ও হাসপাতাল। কলেজ হাসপাতালটি ব্রাহ্মণবাড়িয়া সদর উপজেলার ঘাটুরায় অবস্থিত এবং অনুমোদিত কলেজ হিসেবে চট্টগ্রাম মেডিকেল বিশ্ববিদ্যালয়ের অধিভুক্ত। এই মেডিক্যাল কলেজটি বাংলাদেশ মেডিকেল ও ডেন্টাল কাউন্সিল (বিএম ও ডিসি) দ্বারা স্বীকৃত।

এই কলেজ পাঁচ বছরের ব্যাচেলর অফ মেডিসিন, ব্যাচেলর অফ সার্জারি (এমবিবিএস) ডিগ্রির কোর্সে পড়ায়। এমবিবিএস অর্জন করার পর এক বছরের ইন্টার্নশিপের সুযোগ দেয়। ডিগ্রীটি বাংলাদেশ মেডিকেল এন্ড ডেন্টাল কাউন্সিল (বিএমডিসি) দ্বারা স্বীকৃত।

## ইতিহাস
২০১০ সালে বেসরকারি ব্রাহ্মণবাড়িয়া মেডিক্যাল কলেজ প্রাঃ লিমিটেড প্রতিষ্ঠিত হয় এবং চট্টগ্রাম বিশ্ববিদ্যালয় থেকে অনুমোদন লাভের পর ২০১৩-১৪ শিক্ষাবর্ষে ভর্তি করা শিক্ষার্থীদের নিয়ে পাঠদান কার্যক্রম শুরু করে। প্রতি বছর ৬০ জন শিক্ষার্থী ভর্তি হবার সুযোগ পায়।

## হাসপাতাল
কলেজ হাসপাতালটি ব্রাহ্মণবাড়িয়া সদরের ঘাটুরায় অবস্থিত যা শহর থেকে ৪ কিমি দূরে। এখানে ধূমপান না করার কঠোর নীতি আছে। হাসপাতালটি প্রথমে ২৫০ শয্যা বিশিষ্ট হাসপাতালের  অনুমোদন পায় এবং ২০১৯-২০২০ অথবছরে ৪০০ শয্যা বিশিষ্ট হাসপাতালের  অনুমোদন লাভ করে। হাসপাতালটি অ্যাম্বুলেন্স পরিসেবা এবং একটি হেমোডিয়ালিসিস ইউনিট দ্বারা সজ্জিত। হাসপাতালের সেবাসমূহের মধ্যে রয়েছে:

* বহির্বিভাগ (সকাল ৯টা থেকে ২.৩০ মিনিট)
* জরুরী বিভাগ (২৪ ঘণ্টা)
* অপারেশন থিয়েটার
* আইসিইউ, সিসিইউ

এছাড়া রয়েছে এক্স-রে ডিজিটাল পদ্ধতিতে রঙ্গিন আল্ট্রাসনোগ্রাফি ও ইকো কার্ডিওগ্রাফি, ল্যাবরেটরী সার্ভিস, ব্লাড ব্যাংক ইত্যাদি।

## সংস্থা ও প্রশাসন
কলেজটি চট্টগ্রাম বিশ্ববিদ্যালয় দ্বারা অনুমোদিত। কলেজের চেয়ারম্যান মো আবু সাঈদ মো। প্রধান শিক্ষক প্রফেসর ডাঃ জাকিউর রহমান । প্রশাসনিক কাজ অনেক গুছানো।

## একাডেমিক এবং ভর্তি
বাংলাদেশে সকল মেডিকেল কলেজে এমবিবিএস প্রোগ্রামে বাংলাদেশীদের জন্য পরীক্ষা স্বাস্থ্য অধিদফতর (ডিজিএইচএস) দ্বারা পরিচালিত হয়। সারা দেশে একটি লিখিত এবং নৈর্ব্যক্তিক পরীক্ষা দ্বারা ভর্তি পরীক্ষা হয়। বিদেশি শিক্ষার্থীরাও এই মেডিকেল কলেজে এমবিবিএস পড়ার সুযোগ পান। এই মেডিকেল কলেজ নিয়মিত ভালো ফলাফল এবং বিশেষজ্ঞ শিক্ষক থাকার জন্য বিখ্যাত।

## আরো দেখুন
* বাংলাদেশের মেডিকেল কলেজসমূহের তালিকা

## তথ্যসূত্র

## বহিঃসংযোগ
* প্রাতিষ্ঠানিক ওয়েবসাইট

বিষয়শ্রেণী:২০১৩-এ বাংলাদেশে প্রতিষ্ঠিত
বিষয়শ্রেণী:২০১৩-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:বাংলাদেশের হাসপাতাল
বিষয়শ্রেণী:বাংলাদেশের বেসরকারি মেডিকেল কলেজ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:চট্টগ্রাম মেডিকেল বিশ্ববিদ্যালয়ের অধিভুক্ত কলেজ
সর্দার উধম

***সর্দার উধম*** হলো ২০২১ সালে মুক্তি পাওয়া ভারতীয় হিন্দি ভাষার জীবনীবিত্তিক চলচ্চিত্র, যেটি পরিচালনা করেছেন সুজিত সরকার এবং প্রযোজনা করেছেন রনি লাহিড়ী ও শীল কুমার। চলচ্চিত্রটিতে নাম ভূমিকায় অভিনয় করেছেন ভিকি কৌশল।

## অভিনয়ে

* ভিকি কৌশল - উধাম সিং
* বনিতা সান্ধু - শ্রুতি তিওয়ারি

## মুক্তি
১৬ অক্টোবর ২০২১ পেয়েছে

## তথ্যসূত্র

বিষয়শ্রেণী:২০২০-এর চলচ্চিত্র
বিষয়শ্রেণী:হিন্দি ভাষার চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:ভারতীয় দেশাত্মবোধক চলচ্চিত্র
বিষয়শ্রেণী:ভারতীয় জীবনীসংক্রান্ত চলচ্চিত্র
বিষয়শ্রেণী:সুজিত সরকার পরিচালিত চলচ্চিত্র
বিষয়শ্রেণী:রাশিয়ায় ধারণকৃত চলচ্চিত্র
বিষয়শ্রেণী:১৯৩৩-এর পটভূমিতে চলচ্চিত্র
বিষয়শ্রেণী:ভারতীয় ঐতিহাসিক নাট্য চলচ্চিত্র
বিষয়শ্রেণী:অ্যামাজন প্রাইম ভিডিও মৌলিক চলচ্চিত্র
বিষয়শ্রেণী:কোভিড-১৯ মহামারীর কারণে স্থগিত চলচ্চিত্র প্রযোজনা
বিষয়শ্রেণী:কোভিড-১৯ মহামারীর কারণে প্রেক্ষাগৃহে মুক্তি না পাওয়া চলচ্চিত্র
বিষয়শ্রেণী:কোভিড-১৯ মহামারীর কারণে স্থগিত চলচ্চিত্র
বিষয়শ্রেণী:শান্তনু মৈত্র সুরারোপিত চলচ্চিত্র
বিষয়শ্রেণী:১৯৪০-এর পটভূমিতে চলচ্চিত্র
বিষয়শ্রেণী:লন্ডনের পটভূমিতে চলচ্চিত্র
বিষয়শ্রেণী:পাঞ্জাব, ভারতের পটভূমিতে চলচ্চিত্র
বিষয়শ্রেণী:ব্রিটিশ রাজের পটভূমিতে চলচ্চিত্র
বিষয়শ্রেণী:ভারতীয় স্বাধীনতা আন্দোলনের পটভূমিতে চলচ্চিত্র
বিষয়শ্রেণী:লন্ডনে ধারণকৃত চলচ্চিত্র
বিষয়শ্রেণী:২০২০-এর দশকের হিন্দি ভাষার চলচ্চিত্র
বিষয়শ্রেণী:ভারতীয় অরৈখিক আখ্যান চলচ্চিত্র
বিষয়শ্রেণী:ভারতীয় ঐতিহাসিক মারপিটধর্মী চলচ্চিত্র
বিষয়শ্রেণী:ভারতীয় জীবনীসংক্রান্ত নাট্য চলচ্চিত্র
বিষয়শ্রেণী:পাঞ্জাব, ভারতে ধারণকৃত চলচ্চিত্র
বিষয়শ্রেণী:২০২১-এর জীবনীসংক্রান্ত নাট্য চলচ্চিত্র
ডিন কুরিয়াকোজ

**ডিন কুরিয়াকোজ** হলেন একজন ভারতীয় রাজনীতিবিদ, যিনি ভারতীয় জাতীয় কংগ্রেসের রাজনীতির সাথে যুক্ত। ২০১৬ সাল থেকে তিনি কেরালা যুব কংগ্রেসের সভাপতি হিসেবে দায়িত্ব পালন করছেন। তিনি সপ্তদশ লোকসভা নির্বাচনে ইদুক্কি লোকসভা কেন্দ্র থেকে লোকসভা সদস্য নির্বাচিত হন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:ভারতীয় জাতীয় কংগ্রেসের রাজনীতিবিদ
বিষয়শ্রেণী:সপ্তদশ লোকসভার সদস্য
বিষয়শ্রেণী:কেরলের ভারতীয় জাতীয় কংগ্রেসের রাজনীতিবিদ
বিষয়শ্রেণী:১৯৮১-এ জন্ম
বিষয়শ্রেণী:অষ্টাদশ লোকসভার সদস্য
খলিলুর রহমান (ভারতীয় রাজনীতিবিদ)

**খলিলুর রহমান** হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি সপ্তদশ লোকসভা নির্বাচনে জঙ্গিপুর লোকসভা কেন্দ্র থেকে লোকসভা সদস্য নির্বাচিত হন। তিনি জঙ্গিপুর সাংগঠনিক জেলার তৃণমূল কংগ্রেস এর সভাপতি। 

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:সপ্তদশ লোকসভার সদস্য
বিষয়শ্রেণী:পশ্চিমবঙ্গের লোকসভা সদস্য
বিষয়শ্রেণী:বাঙালি রাজনীতিবিদ
বিষয়শ্রেণী:মুর্শিদাবাদ জেলার ব্যক্তি
বিষয়শ্রেণী:ভারতীয় মুসলিম
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ
বিষয়শ্রেণী:১৯৬০-এ জন্ম
বিষয়শ্রেণী:অষ্টাদশ লোকসভার সদস্য
বিনয় কৃষ্ণ বর্মন

**বিনয় কৃষ্ণ বর্মন** হলেন একজন ভারতীয় রাজনীতিবিদ যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে তিনি পশ্চিমবঙ্গ বিধানসভায় মাথাভাঙ্গা বিধানসভা কেন্দ্রের বিধায়ক হিসেবে দায়িত্ব পালন করছেন। ২০১১ সাল থেকে ২০১৬ সাল পর্যন্ত তিনি পশ্চিমবঙ্গ রাজ্য সরকারের বনমন্ত্রী হিসেবে দায়িত্ব পালন করেছেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:বাঙালি রাজনীতিবিদ
বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬
বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১
বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ
বিষয়শ্রেণী:পশ্চিমবঙ্গের রাজ্য মন্ত্রিপরিষদের মন্ত্রী
বিষয়শ্রেণী:কোচবিহার জেলার ব্যক্তি
আ ভেরি শর্ট স্টোরি

**"আ ভেরি শর্ট স্টোরি"** হল মার্কিন লেখক আর্নেস্ট হেমিংওয়ে রচিত ছোটগল্প। এটি ১৯২৪ সালে *ইন আওয়ার টাইম*-এর প্যারিস সংস্করণে একটি চরিত্রচিত্র বা পরিচ্ছেদ হিসেবে প্রকাশিত হয় এবং পুনর্লিখনের পর ১৯২৫ সালে বনি অ্যান্ড লিভরাইট থেকে প্রকাশিত হেমিংওয়ের প্রথম মার্কিন ছোটগল্প সংকলন *[[ইন আওয়ার টাইম (ছোটগল্প সংকলন)|ইন আওয়ার টাইম]]*-এ সংযুক্ত করা হয়।

গল্পে প্রথম বিশ্বযুদ্ধে আহত একজন সৈনিক হাসপাতালে তিনমাস চিকিৎসাধীন অবস্থায় লাজ নামে একজন সেবিকা প্রেমে পড়ে। তারা বিয়ে করার সিদ্ধান্ত নেন, কিন্তু সৈনিকটি মার্কিন যুক্তরাষ্ট্রে তার নিজের দেশে ফিরে যাওয়ার পর লাজের নিকট থেকে চিঠি পায় সে অন্য একজন কর্মকর্তাকে বিয়ে করছে। পরে লাজ তাকে জানায় সে বিয়ে করেনি, কিন্তু সৈনিকটি তাকে উপেক্ষা করে।

## পটভূমি ও প্রকাশনার ইতিহাস
হেমিংওয়ের এই গল্পের অনুপ্রেরণা হল প্রথম বিশ্বযুদ্ধে ইতালীয় যুদ্ধক্ষেত্রে পায়ে আঘাত পাওয়ার পর মিলানের এক হাসপাতালে চিকিৎসাধীন অবস্থায় এক সেবিকার সাথে তার প্রেমের সম্পর্ক।

## তথ্যসূত্র

## বহিঃসংযোগ

বিষয়শ্রেণী:১৯২৪-এর ছোটগল্প
বিষয়শ্রেণী:১৯২৫-এর ছোটগল্প
বিষয়শ্রেণী:আর্নেস্ট হেমিংওয়ের ছোটগল্প
বিষয়শ্রেণী:মার্কিন ছোটগল্প